《彭泽县》
清代·陆锡熊

大江会九派，惊涛浩无边。浔阳三舍余，五日劳洄沿。

层崖出危堞，孤城枕江壖。茫茫辨洲树，稍稍开墟烟。

即景感徂岁，望古怀昔贤。水势枞阳西，山光义熙前。

我因一囊粟，乘此万里船。所求亮锱铢，忍受旁人怜。

造物养不材，饮啄良有缘。但当咏时运，便可归园田。

三复乞食诗，操瓢亦欣然。

作者简介：（1734—1792）江苏上海人，字健男，一字耳山。乾隆二十六年进士。以献赋召试赐内阁中书舍人，累官至左副都御史。与纪昀同负总纂《四库提要》之责，与编《通鉴辑览》、《契丹国志》、《胜朝殉节诸臣录》、《河防纪略》等。晚年留心经济之学，通知古今水利、兵刑、食货等事。有《宝奎堂文集》、《篁村诗钞》等。